2022 жылы тұрмысы төмен отбасының 75 мың баласы колледжде оқуға грант алды
DATE: 15:23, 15 Қыркүйек 2022 | GMT +5
TITLE: 2022 жылы тұрмысы төмен отбасының 75 мың баласы колледжде оқуға грант алды
URL: https://kaz.inform.kz/news/2022-zhyly-turmysy-tomen-otbasynyn-75-myn-balasy-kolledzhde-okuga-grant-aldy_a3979324/
META: DATE: 15:23, 15 Қыркүйек 2022 | GMT +5
TOTAL WORDS: 149
AUTHOR(S):
TEXT: Биыл жалпы саны 125 мың грант бөлінді. Бұл - рекордтық көрсеткіш, деп хабарлайды ҚазАқпарат ҚР Оқу-ағарту министрлігінің баспасөз қызметіне сілтеме жасап. «ҚР Оқу-ағарту министрлігі Мемлекет басшысының тапсырмасы бойынша 2025 жылға дейін сұранысқа ие мамандықтар бойынша тегін техникалық және кәсіптік білім берумен 100% қамтуды жоспарлап отыр. Ал биыл тегін оқығысы келетіндер үшін квоталардың тізімі кеңейтілді. Көпбалалы отбасылардың балалары үшін 5% квота, толық емес отбасы балалары үшін 1% ерекше білім беру қажеттілігі бар балаларды тәрбиелеп отырған отбасы балалары үшін 1% квота қосылды. Соның арқасында жаңа оқу жылында квота санатына 75 мың талапкер түссе, оның 1 101-і ерекше білім беруді қажет ететін балалар. Колледждерде жайлы жағдай жасау үшін жұмыс істеп жатырмыз», - деді ҚР Оқу-ағарту министрлігі Техникалық және кәсіптік білім департаментінің директоры Насымжан Оспанова. «Биыл қазақстандық колледждерге барлығы 183 мың қазақстандық жас оқуға түсті. Оқушылардың ең көп таңдаған салалары - құрылыс, білім беру, туризм, қонақ үй бизнесі және т. б», -делінген хабарламада
